b'\n_START_ARTICLE_\nBaccha elongata\n_START_SECTION_\nOpis\n_START_PARAGRAPH_\nBaccha elongata dose\xc5\xbee v dol\xc5\xbeino med 7 in 11 mm,  in ima krila dolga med 4,5 in 8\xc2\xa0mm._NEWLINE_Zadek ima zna\xc4\x8dilno kijasto obliko, po kateri se lo\xc4\x8di od vseh drugih vrst trepetavk. Zadek je \xc4\x8drn z rumeno pego na tretjem in \xc4\x8detrtem segmentu. Noge so rjavo rumene barve, obrazna maska pa je pora\xc5\xa1\xc4\x8dena s svetlimi dla\xc4\x8dicami. Samci se od samic lo\xc4\x8dijo po tem, da se njegove o\xc4\x8di na vrhu glave dotikajo, pri samicah pa so lo\xc4\x8dene.\n_START_SECTION_\nBiologija\n_START_PARAGRAPH_\nTe trepetavke letajo od pomladi do jeseni, pojavljajo pa se v dveh generacijah. Po ve\xc4\x8dini se prehranjujejo s cvetnim prahom in medi\xc4\x8dino._NEWLINE_Li\xc4\x8dinke se, kot tudi pri ostalih trepetavkah iz podvrste Syrphinae, hranijo z razli\xc4\x8dnimi listnimi u\xc5\xa1mi. Prezimijo li\xc4\x8dinke, ki se zabubijo \xc5\xa1ele naslednjo pomlad.'